b"\n_START_ARTICLE_\nMadison De La Garza\n_START_SECTION_\nZasebno \xc5\xbeivljenje\n_START_PARAGRAPH_\nMadison De La Garza se je rodila 28. decembra 2001 v Dallasu, Teksas, Zdru\xc5\xbeene dr\xc5\xbeave Amerike, mami Diani Lovato (roj. Hart) in o\xc4\x8detu Eddieju De La Garzi. Po mamini strani ima tudi starej\xc5\xa1i polsestri, Dallas in Demi Lovato (Demi Lovato je igralka in pevka). Z Demi je tudi posnela nekaj posnetkov in jih pozneje objavila na YouTubu. Je dobra prijateljica z igralcem Frankiejem Jonasom, mlaj\xc5\xa1im bratom trojice skupine Jonas Brothers.\n_START_SECTION_\nKariera\n_START_PARAGRAPH_\nMadison De La Garza je s svojo igralsko kariero pri\xc4\x8dela leta 2008 in sicer v Disneyjevi televizijski seriji Jonas Brothers: Living the Dream, v kateri so glavne vloge odigrali bratje Nick, Joe in Kevin Jonas, vsi trije \xc4\x8dlani glasbene skupine Jonas Brothers. Epizoda \xc2\xbbRock Star in Training\xc2\xab, v kateri je igrala ona, se je predvajala 15. avgusta tistega leta. Prav tako leta 2008 je Madison De La Garza dobila stransko vlogo, vlogo Juanite Solis, najstarej\xc5\xa1e h\xc4\x8dere Gabrielle Solis in Carlosa Solisa v televizijski seriji Razo\xc4\x8darane gospodinje, v kateri je igrala do leta 2012. \xc4\x8ceprav je za\xc4\x8dela kot stranska vloga, je bila v osmi sezoni povi\xc5\xa1ana v glavno zasedbo. _NEWLINE_Leta 2009 se je Madison De La Garza pojavila v dodatku za Disney film Princess Protection Program, v katerem glavno vlogo igrata njena sestra, Demi Lovato in sestrina najbolj\xc5\xa1a prijateljica Selena Gomez. Istega leta se je pojavila v vlogi mlaj\xc5\xa1e verzije Sonny Munroe v televizijski seriji Sonny With a Chance, natan\xc4\x8dneje v epizodi \xc2\xbbCookie Monster\xc2\xab, ki se je na Disney Channelu predvajala 15. novembra 2009. Starej\xc5\xa1o verzijo Sonny igra Madisonina starej\xc5\xa1a sestra, Demi Lovato. Poleg nje sta v tisti epizodi serije gostovali tudi Patricia Bethune in Genevieve Hannelius, najbolje prepoznavna po televizijski seriji Leo Little's Big Show. Leta 2010 je bila Madison De La Garza tudi gost v oddaji The View, ki se je predvajala 15. februarja 2010."